04/Sv. 10 Službeni list Europske unije 75 32010R0389 7.5.2010. SLUŽBENI LIST EUROPSKE UNIJE L 114/5 UREDBA KOMISIJE (EU) br. 389/2010 od 6. svibnja 2010. o izmjeni Uredbe (EZ) br. 2104/2004 u pogledu upravljanja ribarskim flotama u određenim najudaljenijim francuskim regijama EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EZ) br. 639/2004 od 30. ožujka 2004. o upravljanju ribarskim flotama registriranima u najudaljenijim regijama Zajednice ('), a posebno njezin članak 1. stavak 2. i članak 4. stavak 3., budući da: () Uredbom Komisije (EZ) br. 2104/2004 (?) utvrđuju se detaljna pravila za provedbu Uredbe Vijeća (EZ) br. 639/2004 o upravljanju ribarskim flotama registriranima u najudaljenijim regijama Zajednice. Slijedom izjave koju su zajednički donijeli Vijeće i Komi- sija na zasjedanju Vijeća za ribarstvo održanom 27. srpnja 2006. (*), Uredbom Komisije (EZ) br. 1274/2007 (“) revi- dirane su referentne razine za flote u najudaljenijim regi- jama, navedene u Prilogu Uredbi (EZ) br. 2107/2004. U slučaju nekih segmenata flote najudaljenijih francuskih regija, svrha Uredbe (EZ) br. 1274/2007 bila je reguli- ranje značajnog broja plovila koja su obavljala ribolovne aktivnosti prije 31. prosinca 2006. i koja su ostala aktivna, a da nisu bila upisana u registar flote EU-a. Ta su se reguliranja smatrala proširenjem planova razvoja predviđenih za dotične najudaljenije regije. Najnoviji i sveobuhvatni popis flota za mali ribolov koje djeluju u najudaljenijim područjima francuskih najudalje- nijih regija Gvajana i Martinique, koji su obavila fran- cuska tijela, pokazao je da je u trenutku gore navedene revizije referentnih razina bio podcijenjen broj plovila koje treba regulirati. Francuska je zatražila da se obavi novo reguliranje za neevidentirana plovila u sklopu planova razvoja predstavljenih u 2007. za Gvajanu i Martinique. Segmenti flote na koje se odnosi zahtjev za povećanjem referentne razine usmjeravaju svoje aktivnosti na prio- balne riblje resurse koji, prema najnovijim znanstvenim podacima, nisu ugroženi. Kako bi se doprinijelo održivom razvoju sektora ribarstva u najudaljenijim regijama, primjereno je uzeti u obzir potrebu reguliranja dotičnih plovila u okviru predmetnih planova razvoja te povećati odgovarajuće referentne razine kako bi se ta plovila mogla upisati u registar flote EU-a. Uredbu (EZ) br. 2104/2004 treba stoga na odgovarajući način izmijeniti. Mjere predviđene u ovoj Uredbi u skladu su s mišljenjem Upravljačkog odbora za ribarstvo i akvakulturu, DONIJELA JE OVU UREDBU: Članak 1. Prilog Uredbi (EZ) br. 2104/2004 mijenja se u skladu s Prilogom ovoj Uredbi. Članak 2. Ova Uredba stupa na snagu sedmog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama u skladu s Ugovorima. Sastavljeno u Bruxellesu 6. svibnja 2010. L 102, 7.4.2004., str. 9. L 365, 10.12.2004., str. 19. kument Vijeća br. 11823/06 ADD 1, 20. srpnja 2006. L 284, 30.10.2007., str. 6. Za Komisiju Predsjednik Josć Manuel BARROSO